PlfcCES A L'APPUI. 173 



He Diex ! 



Qui d'amour sent dolour et paine 

 Bien doit avoir joie prochaine. 



c Demoiselle , fait-elle , fraignez vostre corage ; 



u Trop avez hui mence grant dolour et grant rage. 



i. Li roi et la roine ont perc.u vostre usage , 



Et bien dient entr'eus que n'estes mie sage. 



M.I ni es-vous sa mere; y aura grant damage. 



He Diex! 



Qui d'amour sent dolour et paine 

 Bien doit avoir joie prochaine. 



Par les treces la prent qu'ele ot blondes com laine. 

 Devant le roi son pere isnelement 1'enmaine, 

 Son errement li conte dont bien estoit certaine. 

 ii Or aura, dit li rois, bateure prochaine , 

 Puis la ferai serrer ens en la tour autaine. 



He Diex ! 



Qui d'amour sent dolour et paine 

 Bien doit avoir joie prochaine. 



Tantost fait la pucele despoiller et descaindre; 

 Tant la bati d'un frame Ik oil la pot ataindre , 

 Que toute sa char blanche li fait en vermeil taindre , 

 Puis la fait enserrer en la tour et remaindre. 

 Ensi la cuide bien chastoier et destraindre. 



He Diex ! 



Qui d'amour sent dolour et paine 

 Bien doit avoir joie prochaine. 



Or est la belle Idoiue en la tour seule mise ; 



Mais , pour ce , ne changea son cuer en nule guise; 



Qu'ele est si de 1'amour Garsilion esprise 



Qu'il n'est rien en cest mont qu'ele tant aime et prise ; 



En plourant le regrete, quar bien en est aprise. 



He Diex ! 



Qui d'amour sent dolour et paine 

 Bien doit avoir joie prochaine. 



